PANEVĖŽIO R. PAŽAGIENIŲ MOKYKLA-DARŽELIS

191429544, Švyturio g. 31, Pažagieniai, Panevėžio r.

2020 METINIŲ FINANSINIŲ ATASKAITŲ RINKINIO AIŠKINAMASIS RAŠTAS

1. BENDROJI INFORMACIJA

**1.1. Įstaigą identifikuojantys ir jo veiklą apibūdinantys duomenys.**

Panevėžio r. Pažagienių mokykla-darželis įregistruotas **1991 m. gruodžio 20 d. Pažymėjimas išduotas 2004 m. rugsėjo 6 d., įregistravimo rejestro Nr. 003373**. Įmonės kodas – 191429544. Biudžetinė įstaiga. Duomenys kaupiami ir saugomi juridinių asmenų registre.

Adresas: Švyturio g. 31, Pažagieniai, Panevėžio r.

Įstaigos pagrindinė veikla – ikimokyklinis, priešmokyklinis ir pradinis ugdymas.

**1.2** **Informacija apie kontroliuojamus ir asocijuotus subjektus.**

Panevėžio r. Pažagienių mokykla-darželis kontroliuojamų ir asocijuotų subjektų neturi.

**1.3*.* Informacija apie įstaigos filialus ir atstovybes.**

Panevėžio r. Pažagienių mokykla-darželis neturi filialų ir kitų struktūrinių padalinių.

**1.4*.* Darbuotojų skaičius**

2020 metų gruodžio 31 dieną – 30 darbuotojų.

1. APSKAITOS POLITIKA

Įstaiga taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus. Apskaitos vadove pateikta apskaitos politika, ūkinių įvykių ir ūkinių operacijų registravimo tvarka užtikrina, kad finansinėse ataskaitose pateikiama informacija yra svarbi vartotojų sprendimams priimti ir patikima. Panevėžio r. Pažagienių mokykla-darželis pasirinktą apskaitos politiką, kuri apima ūkinių operacijų ir įvykių pripažinimo, įvertinimo ir apskaitos principus, metodus ir taisykles, taiko nuolat.

**2. 1. Finansinių ataskaitų forma.**

Finansinių ataskaitų rinkinys parengtas pagal VSAFAS taikomus biudžetinei įstaigai.

**2. 2. Finansinių ataskaitų valiuta**

Finansinės ataskaitos parengtos eurais.

**2. 3. Nematerialusis turtas**

Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.

Nematerialusis turtas pirminio pripažinimo metu apskaitoje registruojamas įsigijimo savikaina. Išlaidos, padarytos po pirkto ar susikurto nematerialiojo turto pirminio pripažinimo, didina nematerialiojo turto įsigijimo savikainą tik tais atvejais, kai galima patikimai nustatyti, kad patobulintas nematerialusis turtas teiks didesnę ekonominę naudą, t. y. kad atliktas esminis nematerialiojo turto pagerinimas.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Nematerialiojo turto vieneto amortizacija pradedama skaičiuoti nuo kito mėnesio, kai turtas pradedamas naudoti, pirmos dienos ir nebeskaičiuojama nuo kito mėnesio, kai naudojamo nematerialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.

**2. 4. Ilgalaikis materialusis turtas**

Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus. Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina, pagal ilgalaikio materialiojo turto vienetus.

Po pirminio pripažinimo ilgalaikis materialusis turtas finansinėse ataskaitose rodomas įsigijimo savikaina, atėmus sukauptą nusidėvėjimo ir nuvertėjimo, jei jis yra, sumą. Ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio, kai turtas pradedamas naudoti, pirmos dienos. Nusidėvėjimas nebeskaičiuojamas nuo kito mėnesio, kai naudojamo ilgalaikio materialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos. Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) pagal konkrečius materialiojo turto nusidėvėjimo normatyvus, patvirtintus įstaigos vadovo įsakymu.

Ilgalaikio materialiojo turto rekonstravimas, remontas ar kiti darbai pripažįstami esminiu turto pagerinimu, jei padidina turto funkcijų apimtį arba pailgina turto naudingo tarnavimo laiką, arba iš esmės pagerina jo naudingąsias savybes. Šių darbų verte didinama ilgalaikio materialiojo turto įsigijimo savikaina ir patikslinamas likęs turto naudingo tarnavimo laikas. Jei atlikti darbai nepagerina naudingųjų ilgalaikio materialiojo turto savybių ar nepadidina turto funkcijų apimties, arba nepailgina jo naudingo tarnavimo laiko, jie nepripažįstami esminiu pagerinimu, o šių darbų vertė pripažįstama ataskaitinio laikotarpio sąnaudomis.

**2.5. Finansinis turtas ir finansiniai įsipareigojimai**

Įstaigos finansinį turtą sudaro pinigai ir gautinos sumos. Įstaiga turi tik trumpalaikes gautinas sumas. Gautinos sumos pirminio pripažinimo metu yra įvertinamos įsigijimo savikaina. Finansinės būklės ataskaitoje gautinos sumos parodomos įsigijimo savikaina atėmus nuvertėjimą.

Finansiniai įsipareigojimai pirminio pripažinimo metu įvertinami įsigijimo savikaina, finansinės būklės ataskaitoje įsipareigojimai parodomi įsigijimo savikaina atėmus grąžintas suma. Įstaiga turi tik trumpalaikius finansinius įsipareigojimus.

**2.6. Atsargos**

Pirminio pripažinimo metu atsargos registruojamos įsigijimo savikaina, sudarant finansines ataskaitas atsargos, kurios bus naudojamos įstaigos veikloje įvertinamos įsigijimo savikaina. Apskaičiuojant atsargų, sunaudotų teikiant paslaugas savikainą, taikomas konkrečių kainų būdą. Atiduotos naudoti medžiagos ir inventorius nurašomi iš apskaitos, naudojamas inventorius apskaitomos nebalansinėse sąskaitose.

**2. 7. Finansavimo sumos**

Finansavimo sumos pripažįstamos, kai atitinka šiame VSAFAS nustatytus kriterijus. Finansavimo pajamos pripažįstamos tada kai patiriamos sąnaudos, kurios dengiamos iš finansavimo sumų.

**2.8. Segmentai**

Įstaigos vykdomos funkcijos priskiriamos „ikimokyklinio, priešmokyklinio ir pradinio ugdymas“ segmentui.

**2.9. Kitos pajamos**

Pajamos pripažįstamos taikant kaupimo principą, tada kai jos uždirbamos, nepriklausomai nuo to ar gautas apmokėjimas. Išankstiniai apmokėjimai pajamomis nepripažįstami, bet registruojami kaip įsipareigojimai. Įstaigos pajamos pagrindinės veiklos kitoms pajamoms priskiriamos pajamos gautos už suteiktas paslaugas.

**2.10. Sąnaudos**

Sąnaudos pripažįstamos kaupimo principu tada kai jos patiriamos, nepriklausomai nuo to ar už jas apmokėta. Sąnaudos pripažįstamos tame ataskaitiniame laikotarpyje kai uždirbamos su jomis susijusios pajamos. Išlaidos, kurios susijusios su vėlesnių ataskaitinių laikotarpių pajamų uždirbimu, sąnaudomis nepripažįstamos, o registruojamos kaip ateinančių laikotarpių sąnaudos.

**2.11. Straipsnių tarpusavio užskaitos**

Įstaigos turtas ir įsipareigojimai apskaitomi atskirai. Turto ir įsipareigojimų, pajamų ir sąnaudų tarpusavio užskaita daroma tik tada, kai tai numatyta VSAFAS.

1. **AIŠKINAMOJO RAŠTO PASTABOS**

**P04. Ilgalaikis turtas**

Ilgalaikis turtas laikotarpio pabaigoje yra 528 083,95 Eur vertės. 283,34 Eur sudaro nematerialusis turtas. Ilgalaikis materialusis turtas finansinės būklės ataskaitoje parodytas likutine verte. Jis laikotarpio pabaigoje sudaro 527 800,61 Eur, iš jų 465 135,57 Eur sudaro pastatai, 14 407,53 Eur – infrastruktūros ir kiti statiniai, 13 797,06 Eur - mašinos ir įrenginiai, 14 592,68 Eur – baldai ir biuro įranga, 19 867,77 Eur – kitas ilgalaikis materialusis turtas.

**Trumpalaikis turtas.**

Įstaigos trumpalaikį turtą sudaro atsargos, išankstiniai apmokėjimai, per vienus metus gautinos sumos, trumpalaikės investicijos ir pinigai ir pinigų ekvivalentai. Laikotarpio pabaigoje trumpalaikio turto turėjo už 37 677,32 Eur.

**P08. Atsargos.**

Atsargų apskaitos metodai ir taisyklės nustatyti 8-ajame VSAFAS „Atsargos“.

Pirminio pripažinimo metu atsargos įvertinamos įsigijimo savikaina, o sudarant finansines ataskaitas – įsigijimo savikaina ar grynąja galimo realizavimo verte, atsižvelgiant į tai, kuri iš jų mažesnė. Prie atsargų priskiriama medžiagos, žaliavos ir neatiduotas naudoti ūkinis inventorius. Atiduoto naudoti inventoriaus vertė iš karto nurašoma į sąnaudas.

Apskaičiuodama atsargų, sunaudotų teikiant paslaugas, ar parduotų atsargų savikainą, įstaiga taiko FIFO atsargų įkainojimo būdą.

Įstaiga medžiagų ir žaliavų ataskaitinio laikotarpio pabaigoje turėjo už 900,34 Eur.

P09. Išankstiniai mokėjimai.

Išankstiniai apmokėjimai sudarė 209,82 Eur. Tai išankstinis mokėjimas už prekes.

P10. Per vienerius metus gautinos sumos.

Per vienerius metus gautinos sumos yra 28 214,62 Eur. Tai yra gautinos sumos už turto naudojimą yra 2 011,87 Eur, tai tėvų įsiskolinimas už mokyklos-darželio suteiktas paslaugas. Kitos sukauptos gautinos sumos yra 26 202,75 Eur. Tai sukauptos atostoginių ir soc. draudimo sąnaudos – 15 321,87 Eur., neapmokėti įsipareigojimai – 2  545,15 Eur., kuriems buvo patirtos sąnaudos iš biudžeto lėšų, tai spec. lėšų likutis 5SB(SP) lėšos – 8 335,73 Eur.

**P11. Pinigai ir pinigų ekvivalentai.**

Grynųjų pinigų likutis banke sudaro – 8 352,54 Eur, tai – 2 proc. likutis.

**P12. Finansavimo sumos.**

Finansavimo sumų apskaitos metodai ir taisyklės nustatyti 20-ajame VSAFAS „Finansavimo sumos“.

Įstaigoje finansavimo sumos pagal šaltinius skirstomos į:

- finansavimo sumas iš valstybės biudžeto;

- finansavimo sumas iš savivaldybės biudžeto;

- finansavimo sumas iš Europos Sąjungos, užsienio valstybių ir tarptautinių organizacijų;

- finansavimo sumas iš kitų šaltinių.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

Finansavimo sumos iš valstybės biudžeto lėšų – 18 844,81 Eur.

Finansavimo sumos iš savivaldybės biudžeto lėšų ataskaitinio laikotarpio pabaigoje sudarė 391 032,06 Eur.

Finansavimo sumos iš Europos Sąjungos, užsienio valstybių ir tarptautinių organizacijų lėšų sudarė 118 020,44 Eur.

Finansavimo sumos iš kitų šaltinių ataskaitinio laikotarpio pabaigoje sudarė 8 748,86 Eur.

**Įsipareigojimai**

Finansinių įsipareigojimų apskaitos principai, metodai ir taisyklės nustatyti 17-ajame VSAFAS „Finansinis turtas ir finansiniai įsipareigojimai“, 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“, 19-ajame VSAFAS „Nuoma, finansinė nuoma (lizingas) ir kitos turto perdavimo sutartys“ ir 24-ajame VSAFAS „Išmokos darbuotojams ir pensijų planai“.

Įstaigoje visi finansiniai įsipareigojimai yra skirstomi į ilgalaikius ir trumpalaikius. Įstaiga ilgalaikių įsipareigojimų neturi.

**P17.** **Mokėtinos sumos ir įsipareigojimai.**

Trumpalaikiai įsipareigojimai ataskaitinio laikotarpio pabaigoje sudarė 17 892,10 Eur. Iš jų - 2 545,15 Eur - įstaigos įsiskolinimas kreditoriams; su darbo santykiais susiję įsipareigojimai – 39,77 Eur, sukauptos atostoginių sąnaudos – 15 282,10 Eur; kiti trumpalaikiai įsipreigojimai 25,08 Eur.

**P18. Grynasis turtas**

Įstaigos grynasis turtas ataskaitinio laikotarpio pabaigai sudarė 11 223,00 Eur.

**Sukauptas perviršis ar deficitas**

Sukauptas perviršis ataskaitinio laikotarpio pabaigoje yra 942,21 Eur. Jį sudaro einamųjų metų perviršis 11 223,00 Eur ir ankstesnių metų perviršis 10 280,79 Eur.

**VEIKLOS REZULTATŲ ATASKAITA**

**Pagrindinės veiklos pajamos**

Pajamų apskaitos principai, metodai ir taisyklės nustatyti 9-ajame VSAFAS „Mokesčių ir socialinių įmokų pajamos”, 10-ajame VSAFAS „Kitos pajamos“ ir 20-ajame VSAFAS „Finansavimo sumos“.

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos. Pajamos, išskyrus finansavimo pajamas, pripažįstamos, kai tikėtina, kai įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai įstaiga gali patikimai įvertinti su pajamų uždirbimu susijusias sąnaudas. Pardavimų ir paslaugų pajamos registruojamos atėmus suteiktas nuolaidas.

Pajamomis laikoma tik pačios įstaigos gaunama ekonominė nauda. Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t. y. kurį suteikiamos paslaugos, atliekami darbai ar parduodamos prekės ar kt., nepriklausomai nuo pinigų gavimo momento.

Pagrindinės veiklos pajamos laikotarpio pabaigoje buvo 464 729,25 Eur. Iš jų 448 107,23 Eur sudaro finansavimo pajamos.

**P21.** Paslaugų pajamos 16 622,02 Eur.

**P02. Pagrindinės veiklos sąnaudos**

Sąnaudų apskaitos principai, metodai ir taisyklės nustatyti 11-ajame VSAFAS „Sąnaudos“. Sąnaudų, susijusių su turtu, finansavimo sumomis ir įsipareigojimais, apskaitos principai nustatyti jų apskaitą reglamentuojančiuose VSAFAS.

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su tam tikrų pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

Pagrindinės veiklos sąnaudos sudaro -463 787,04 Eur.

**P22. Darbo užmokesčio ir socialinio draudimo sąnaudos**

Darbo užmokesčio ir socialinio draudimo sąnaudos sudaro -372 594,68 Eur, nusidėvėjimo ir amortizacijos -18 803,57 Eur, komunalinių paslaugų ir ryšių -14 936,67 Eur (šildymas, elektros energijos tiekimas, interneto ir telefono ryšys), komandiruočių -0,00 Eur, transporto -1 304,70 Eur, kvalifikacojos kėlimo -877,52 Eur, paprastojo remonto ir eksploatavimo -8 314,65 Eur, nuvertėjimo ir nurašytų sumų -0,00 Eur, sunaudotų ir parduotų atsargų sasvikaina -36 425,74 Eur, (maisto produktai, kanc.prekės), socialinių išmokų -5 669,30 Eur, kitų paslaigų -4 860,21 Eur, kitos sąnaudos -0,00 Eur.

**Pagrindinės veiklos perviršis ar deficitas**

Pagrindinės veiklos perviršis sudaro 942,21 Eur, jis gaunamas iš pagrindinės veiklos pajamų atėmus pagrindinės veiklos sąnaudas. Pagrindinės veiklos pajamos sudaro 464 729,25 Eur, sąnaudos -463 787,04 Eur.

Direktorė Vilma Juozapavičiūtė-Kuprienė

Vyr. buhalterė Eglė Gvozdienė